ועדת המשנה לתקנות שוויון זכויות לאנשים עם מוגבלות, כנסת 18, פרוטוקול מספר 39, 2010-12-14 12:30

אילן גילאון: אני מתכבד לפתוח את הישיבה.

אילן גילאון: על סדר היום, הפרק הדן בתערוכות שאינן מוצגות במוזיאונים.

אילן גילאון: יש למישהו הערה מקדימה בנושא?

אילן גילאון: אייל, היום קצר, המלאכה מרובה.

אילן גילאון: אין שום מחלוקות לגבי הנושא הזה.

אילן גילאון: בבקשה.

אייל לב ארי: תקנה 66 שהיא המשך של תקנות 63 עד 65 ב- "סימן י' – נגישות לתערוכות".

אייל לב ארי: " התאמות נגישות לתערוכות אחרות      66.

אייל לב ארי: (א) 	חייב בביצוע התאמות נגישות לתערוכה לפי תקנה זו, הוא בעל מקום ציבורי שאינו מוזיאון או גלריה שנערכת בו תערוכה לציבור בלתי מסוים כגון תערוכה עסקית, יריד,  תערוכת ציוד - ושיש לספק לה התאמות נגישות; ואולם,  אם התערוכה במקום מופקת על ידי מי שאינו הבעלים, תחול חובת ביצוע ההתאמות כאמור, על בעל המקום, על מפיק הארוע ועל המציגים בתערוכה ביחד ולחוד.

אייל לב ארי: (ב)   החייב בביצוע התאמות נגישות לתערוכה כאמור, יבצע בנוסף לתקנות 9 עד 35 ו- 63(2) ו-   (3) לפי העניין, גם התאמות נגישות אלה: "      כאן אני אעיר, שלכשיידונו בתקנה 63, אם יהיו בה שינויים מהותיים, אני מעריך שאולי יהיה צורך לחזור בחזרה ל- 66.

אייל לב ארי: "  מוצגת תצוגה על במה או משטח מוגבה.

אייל לב ארי: וניתנת לציבור גישה אליהם, תסופק לאדם עם מוגבלות נגישות אל הבמה ועליה, לפי הוראת ת"י 1918 חלק 3ץ1 בסעיף 2.9, הדן בנגישות לבמה ולמשטח מוגבה.

אייל לב ארי: ",        סיפא, אני אישית מוחק, אן צורך בזה שאנחנו מפנים לסעיף.

אייל לב ארי: לגבי פסקה 2, אם תראו את הנוסח שעכשיו חילקנו, אשר הגיע בשעה וחצי האחרונה מהנציבות, מציעה בעצם לשנות את פיסקה 2 כדלקמן:       הוצבו במקום פריטים לחלוקה לציבור בשיטת השירות העצמי, כגון:  קטלוגים או כרטיסי ביקור, יוצבו הפריטים לפי אלה:      הוצבו הפריטים על משטח אנכי, או בשיפוע מעל 60 מעלות ביחס לקו אופקי, יוצבו אותם פריטים בטווח הגעה צידי משותף, בגובה שלא יפחת מ-90 סנטימטרים ולא יעלה על 140 סנטימטרים, הנמדד מפני הרצפה שעליה מצוי מקבל השירות, ועד שוליו התחתונים של הפריט.

אייל לב ארי: הוצבו הפריטים על משטח אופקי, יוצבו הפריטים בגובה שלא יפחת מ-70 סנטימטרים ולא יעלה על 90 סנטימטרים, מפני הרצפה שעליה מצוי מקבל השירות עד שוליו התחתונים של הפריט.

אייל לב ארי: על אף האמור בפסקאות (א) ו- (ב) יהיה גובהו של פריט מעל 50 סנטימטרים, יהיה החייב פטור מביצוע התאמות כאמור .

אייל לב ארי: "

אילן גילאון: זה פשרה בין כיסאות לבין עומדים.

אייל לב ארי: לגבי הסיפא של (א) ו- (ב), מאיפה בעצם מודדים, זה דבר שהוא די טריוויאלי, שבעצם המדידה היא מ- 0, מהרצפה או מהמישור, דבר שבעצם לא ניסחנו אותו ככה גם בתקנות בניין קיים למשל ששם בעצם הכל נמדד בזוויות.

אייל לב ארי: לדעתי אפשר למחוק את הסיפא, של מאיפה הוא נמדד.

אבנר עורקבי: אני יו"ר "אהבה".

אבנר עורקבי: על 50 סנטימטר בסעיף ג', למה מתכוונים פה?

אבנר עורקבי: פריט מסוים שאני צריך להגיע אליו, לראות אותו מ-50 סנטימטר?

אילן גילאון: תלוי מה הפריט.

אייל לב ארי: מלוא גובהו, זה בעצם גודלו.

אייל לב ארי: הכוונה היא לא בגובה כמו הגודל של הפריט.

אבנר עורקבי: שלא יפרטו לנו את זה בתור גישה לאיזשהו מקום שהגובה שלו הוא מעל 50 סנטימטר.

אייל לב ארי: צריך לשנות את הנוסח,  שהכוונה גודלו של הפריט ולא גובהו.

אייל לב ארי: שיהיה ברוך שלא הגובה שהוא מונח, אלא גודל הפריט עצמו.

צביה אדמון: אייל, אני מקבלת את ההערה שלך, לגבי הסיפא, גם ב- (א) וגם ב- (ב) .

ראובן ברון: קודם כל תודה לנציבות שעשו תיקון שהגיע בשעה האחרונה, אבל משהו אחד אני לא מבין, אם אפשר לחזור על ה-  50 סנטימטר, פשוט לקרוא את זה שוב.

ראובן ברון: זה עושה את ההבדל.

אייל לב ארי: " על אף האמור בפסקאות (א) ו- (ב) היה גודלו של פריט מעל 50 סנטימטרים, יהיה החייב פטור מביצוע התאמות כאמור .

אייל לב ארי: "     	כלומר איך הוא יוצב, מבחינת גובה או מבחינת זווית, אם הוא מוצב על משטח אופקי או על משטח אנכי.

בלהה ברג: אולי אני אסביר למה הכוונה.

בלהה ברג: הסוג הזה של תערוכות מדבר הרבה פעמים על מוצגים שיכולים להיות מאוד גדולים.

בלהה ברג: למשל תערוכת מכוניות, תערוכה ביתית שמציגה שולחנות, כיסאות, מוצרי בית וכיוצא בזה.

בלהה ברג: אנחנו רצינו למנוע איזושהי אפשרות של פרשנות.

בלהה ברג: כלומר, יש פרטים לחלוקה מסוג כזה שמחלקים בתוך תערוכה את הפריטים האלה.

בלהה ברג: אנחנו רצינו למנוע מצב שבו אנחנו מגבילים ואומרים שאם אתה שם תצוגה של מכונית אתה מוגבל בעצם, אתה חייב לשים את זה על השולחן ובעצם יש אפשרות שאתה תוכל להניח את המכונית גם על הרצפה.

צביה אדמון: אני רק אשלים.

צביה אדמון: לא מדובר על מכונית בפרט אלא על דברים שמוצגים לציבור.

צביה אדמון: כל הסעיף הזה יחול רק במידה שזה בשיטת השירות העצמי.

צביה אדמון: זאת אומרת אם יש שם דיילים או דיילות שמחלקים לציבור את הדברים.

צביה אדמון: נניח נותנים שקית עם פרוספקטים, עם קטלוגים של חברות מסוימות שמשתתפות ביריד אז ייתנו לאדם ביד.

צביה אדמון: לא צריך לחשוב על טווח הגעה.

צביה אדמון: אנחנו מדברים על טווח הגעה במידה ומדובר כאן, אם יש דוכן ואנשים ניגשים אליו בעצמם.

ראובן ברון: בעצם מדובר כאן על דברים לחלוקה?

צביה אדמון: כן.

ראובן ברון: רק דברים לחלוקה.

אבנר עורקבי: לא כתוב פה שזה דברים לחלוקה, סליחה.

צביה אדמון: כתוב.

צביה אדמון: בהתחלה, בנוסח שחולק לכם.

אבנר עורקבי: אני מדבר על סעיף ג'.

ראובן ברון: כל (ג) לא יכול בעצם להיפרד מכל 2.

אילן גילאון: רגע, מה קורה אז כאשר מדובר על חלוקה ולא חלוקה בידי אדם אלא  עניין של טווח הגעה?

צביה אדמון: זו הכוונה.

צביה אדמון: על זה מדבר הסעיף.

צביה אדמון: אם זה בידי אדם אין שום בעיה.

צביה אדמון: אם זה בעיה של טווח הגעה, אם הוא עומד או יושב.

אילן גילאון: כן ראובן.

אילן גילאון: בבקשה.

אייל לב ארי: לגבי הגבהים.

אייל לב ארי: אם זה מאוזן, הגובה שמצוין פה הוא 70 סנטימטר.

אייל לב ארי: שולחן רגיל, הוא בעצם 73 סנטימטר או 75 סנטימטר.

אייל לב ארי: הקונפליקט הוא לא כל כך בין אדם עומד לבין אדם יושב אלא בין אדם עומד שיש לו בעיית ראיה, בדרך כלל הוא צריך להתכופף, או בין אדם עם קביים, או בעיה אחרת שמקשה עליו את ההתכופפות, והוא במקרה גם לא רואה מי יודע מה טוב, פה מתחיל הקונפליקט.

אייל לב ארי: לכן אני ביקשתי לעצור את טווח שמופיע בחלק 1 של התקן, שהוא בין 65 למטר ארבעים או מטר עשרים, לעצור באיזשהו מקום למטה.

אייל לב ארי: למשל, המעליות הנוכחיות, למרות שלא נובעות מהתקן הזה, הלחיצים נמצאים שם כל כך נמוכים, במקום כל כך נמוך, שממש קשה לראות ולעיוור קשה גם למשש ולהבין איפה הוא נמצא.

אייל לב ארי: כאן באה הבקשה להרים טיפה את הסף.

אייל לב ארי: הסף של 70 סנטימטר נראה לי שהוא קצת נמוך מדי כי הוא נמוך עדיין משולחן רגיל.

אייל לב ארי: האם אפשר, בקשתי היא להרים את זה לגובה סטנדרטי של 75 סנטימטר או 80 סנטימטר.

אבנר עורקבי: אני רק רוצה להעיר שיש גם נכים שהם נמוכי קומה, ואני חושב שהנציבות חשבה כהוגן, על מנת לאזן בין השניים, בין נמוכי קומה לבין אנשים גבוהים.

אייל לב ארי: נכון אתה צודק, אבל באותו חלק 1 של התקן, מדברים על טווח הגעה, והוכנסו שם גם נמוכי הקומה, ולכן הם מגיעים עד מטר עשרים.

צביה אדמון: לדעתנו בין 70 סנטימטר ל-90 סנטימטר זה טווח סביר.

צביה אדמון: הן לאנשים בעלי לקויי ראייה והן לאנשים עם כיסא גלגלים, או אנשים נמוכים, בהתחשב פשוט בצרכים של כולם.

אייל בן ארי: אם גובה שולחן סטנדרטי הוא בכל מקרה 75, אני לא יכול לבוא ולעשות אותו 70.

אילן גילאון: טוב.

אילן גילאון: זו פשרה שהיא בהחלט סבירה.

ראובן ברון: במקור, היו דברים לחלוקה או לשימושם או משהו כזה  של המבקרים, אני לא זוכר את הניסוח, כלומר אלמנטים שבעצם אנשים שבאים לתערוכה צריכים לגעת, לראות, ולהפעיל.

ראובן ברון: יש תערוכות כאלה,  גם באותו קטע בזמנו הופנה לחלק 1.

צביה אדמון: ראובן, אני אענה לך על זה ואני חושבת שכתבתי לך את זה במייל.

צביה אדמון: הכוונה שלנו לא היתה להנגשת המוצגים עצמם, זו דרישה שאין לנו סמכות לגביה כרגע.

צביה אדמון: תחשוב רגע על תערוכות שהן של מוצרי אלקטרוניקה.

צביה אדמון: מביאים לארץ את המחשבים החדשים, את האיי פד האחרון.

צביה אדמון: האיי פדים האלה לא רק שהם לא נגישים לאנשים עם מוגבלות, הם לא נגישים לעברית.

צביה אדמון: אנחנו לא יכולים לדרוש את זה.

צביה אדמון: מה גם שכאמור אין לנו סמכות בתקנות השירות, לקבוע דרישה כזאת.

ראובן ברון: הכוונה היא לא שכל המוצגים שיהיו בכל תערוכה יהיו נגישים, אין כזה דבר.

ראובן ברון: לא יכול להיות.

ראובן ברון: אבל אני טוען ואנחנו הרי מדברים פה על גובה, שגם המוצגים יהיו בגובה רלוונטי כפי הגובה שנקבע או שייקבע בתקן למכשירים/מכונות למתן שירות.

ראובן ברון: אני לא מדבר על כל הדברים.

ראובן ברון: הם לא צריכים לדבר, הם לא צריכים להיות אולי בניגודים מי יודע מה, אבל לפחות שהגובה שלהם כדי שמי ששולח אליהם יד, זה יהיה במקום רלוונטי.

צביה אדמון: יש כאן שתי בעיות.

צביה אדמון: בעיה אחת נובעת בעיקרון מאופי התערוכות האלה.

צביה אדמון: בתערוכות האלה יש ביתנים, כאשר עורכי התערוכה מציגים בביתנים והם רוצי ם לנצל כל סנטימטר שיש להם.

צביה אדמון: אם אני מדברת למשל בתערוכה של "בית ונוי" שהייתי בה לפני שבועיים הציגו שם קבלנים כאלה שמייצרים פרגולות, קרמיקה.

צביה אדמון: הם שמו את המוצגים שלהם כך שאנשים ניגשו אליהם ומיששו אותם.

צביה אדמון: שמו אותם מהרצפה עד התקרה כדי לנצל כל סנטימטר אפשרי, להציג מקסימום לבאים לתערוכה.

צביה אדמון: אם אנחנו נדרוש שהם יציגו את כל הדברים האלה רק בקטע מסוים, א - הם לא יצליחו להציג את כל המוצגים שלהם.

צביה אדמון: ב - אנחנו גורמים נזק כלכלי למי שעורך את התערוכה הזאת וגם המציגים עצמם.

צביה אדמון: זאת דרישה שהציבור לא יכול לעמוד בה.

צביה אדמון: דבר נוסף, תחשוב רגע על גודל המוצגים.

צביה אדמון: שוב, בלהה נתנה כאן דוגמה של מכוניות.

צביה אדמון: אנחנו מדברים כאן על מוצגים שיכולים להיות בגדלים קטנים מאוד עד גדולים מאוד.

צביה אדמון: אנחנו לא יכולים מעשית לדרוש שכולם יהיו בטווח מסוים, נניח בין 65 סנטימטר ל-140 סנטימטר.

צביה אדמון: זה פשוט בלתי אפשרי.

ראובן ברון: הדוגמה של הקרמיקה קנתה אותי.

ראובן ברון: הבן אדם יכול למשש גם על הרצפה.

אילן גילאון: טוב, תודה רבה לכולם, הישיבה נעולה.